 की प्रतीक्षा करने लगा। थोड़ी देर बत्ती भभकी, फिर झलमलाने लगी और बुझ गई। इससे यह बात भली भाँति सिद्ध हो गई कि उस लालटेन से खान में आग लगने की कोई आशंका नहीं है । यहाँ पर पाठकों के ध्यान देने की बात स्टिफ्रेंसन का श्रात्मिक बल है जिसके कारण वह अकेले एक बड़े भारी उद्देश्य के साधन के लिये एक भय के स्थान में कूद पड़ा ।
श्रार्थ्यसमाज के संस्थापक स्वामी दयानंद का आत्मिक बल भी ध्यान देने योग्य है । उनका आशय जैसा उच्च था वैसा ही उनका परिश्रम भी असाधारण था। विलक्षण विवादपटुता और अद्भुत साहस के साथ उन्होंने उन बुराइयों का दिग्दर्शन कराया जो हिंदू धर्म की शक्ति का अपहरण कर रही हैं। उन्होंने पूर्ण निर्भीकता और सच्चाई के साथ समाज की प्रचलित विलासप्रियता और भोगाडंबर का विरोध किया। उदयपुर के महाराणा सज्जनसिंह बहादुर स्वामी जी का बड़ा आदर सम्मान करते थे । एक दिन स्वामी जी दरबार में पहुँचे तो क्या देखते हैं कि एक वेश्या वहाँ बैठी हुई है । महाराणा साहब स्वामी जी को लेने के लिये उठे । पर स्वामी
जी तुरंत वहाँ से उलटे पाँव यह कहते हुए फिरे - "जहाँ वेश्याओं को यह स्थान मिलता है वहाँ एक क्षण भी ठहरना उचित नहीं, ऐसे दरबार को दूर से नमस्कार ! " महाराणा साहब ने उस वेश्या को निकलवा दिया, सब कुछ किया पर स्वामी जी फिर लौट कर न गए । उन्होंने लोभी पंडों पुरोहितों के आचरण की घोर निंदा की, उनके स्वार्थमय व्यापार का खूब भंडा फोड़ा । स्वार्थियों ने उन्हें भाँति भाँति के प्रलोभन दिखाए, बड़ी बड़ी धमकियाँ दों पर वे अपने पथ से विचलित न हुए । यदि वे चाहते तो लोगों की रुचि के अनुकूल चल कर, उनकी हाँ में हाँ मिला कर, बड़े चैन के साथ मठधारी महंतों की तरह दिन बिताते, पर उन्होंने इस प्रकार बुराइयों पर परदा डालना, सत्य का